钦定古今图书集成/理学汇编/文学典/第177卷 > 《徐师曾文体明辩》 > 《题李霁峰先生墓铭后》宋·濂
## 钦定古今图书集成/理学汇编/文学典/第177卷 > 《徐师曾文体明辩》 > 《题李霁峰先生墓铭后》宋·濂

濂儿时伏读霁峰先生所撰《大都赋》，即慕艳其人。逮
长，受经于黄文献公，为言“先生博学而能文，议论英
发，如宝库宏开，苍璧、白琥、黄琮、元圭杂然，而前陈光
彩照耀，不可正视，盖豪杰之士也。”未及往见，而先生
竟观化冥冥之中。后三十年，而公复薨逝。又二十年，
濂亦发，种种而视茫茫矣。慨念畴昔，有志弗强，贤者
“不能往亲幸获，亲者又不能尽传其所学”，可胜叹哉！
先生之曾孙象贤，与濂胥会南京，出公所撰《墓铭》及
文集序相示，三复之馀，益重耿耿。象贤名世，嗜学而
有文，今试艺铨曹，擢官鄜州别乘，先生为有后矣。